	Temeljem članka 39. Zakona o elektroničkim medijima ("Narodne novine" broj 111/21. i 114/22.) i članka 30. točka 24. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03, 13/05., 2/06., 5/09., 16/09., 2/13., 4/18., 2/20. i 2/21.), Skupština Osječko-baranjske županije donijela je na ______ sjednici _______________________ 2024. godine 

P R A V I L N I K

[bookmark: _Hlk177630112]o dodjeli sredstava za financiranje programskih sadržaja 
audiovizualnih (televizijskih) programa, radijskih programa i elektroničkih 
publikacija od interesa za Osječko-baranjsku županiju

Članak 1.

	Ovim Pravilnikom uređuju se uvjeti, kriteriji i način dodjele sredstava iz proračuna Osječko-baranjske županije za financiranje programskih sadržaje audiovizualnih (televizijskih) programa, radijskih programa i elektroničkih publikacija od interesa za Osječko-baranjsku županiju (u daljnjem tekstu: Županija).

Članak 2.

Izrazi koji se koriste u ovom Pravilniku za osobe u muškom rodu su neutralni i odnose se na muške i ženske osobe.

Članak 3.

Pod programskim sadržajima podrazumijevaju se objave i emisije od interesa za Županiju i objave i emisije kojima se prati Županija i koje su izdvojene u tematske cjeline ili pojedinačno.

Pod programskim sadržajem ne podrazumijeva se elektronička publikacija (portal) u cijelosti.

Članak 4.

Cilj dodjele financijskih sredstava je proizvodnja i objava kvalitetnih programskih sadržaja audiovizualnih (televizijskih) programa, radijskih programa i elektroničkih publikacija od interesa za Županiju.

Članak 5.

Postupak dodjele sredstava provodi se temeljem Javnog poziva za financiranje programskih sadržaja audiovizualnih (televizijskih) programa od interesa za Osječko-baranjsku županiju i Javnog poziva za financiranje programskih sadržaja radijskih programa i elektroničkih publikacija od interesa za Osječko-baranjsku županiju koji se objavljuju na internetskoj stranici Županije.

Odluke o objavi javnih poziva donosi župan.

Javni pozivi otvoreni su 8 dana od dana njihove objave na internetskoj stranici Županije, a sve sukladno planu dodjele potpora iz proračuna Osječko-baranjske županije za pojedinu proračunsku godinu.

Članak 6.

Na Javni poziv za financiranje programskih sadržaja audiovizualnih (televizijskih) programa od interesa za Osječko-baranjsku županiju mogu se prijaviti regionalni i lokalni nakladnici televizije koji ispunjavaju sljedeće uvjete:
-	imaju sjedište na području Osječko-baranjske županije i/ili imaju koncesiju za područje Osječko-baranjske županije ili za područje gradova ili općina na području Osječko-baranjske županije i
-	upisani su u Knjigu pružatelja medijskih usluga televizije Agencije za elektroničke medije (AEM) - područje koncesije digitalna regija i to najmanje godinu dana ranije od dana predaje prijave na Javni poziv.

Pravo na dodjelu financijskih sredstava ne mogu ostvariti nakladnici:
-	koji se za prijavljene programske sadržaje financiraju iz sredstava Fonda za poticanje pluralizma i raznovrsnosti elektroničkih medija, proračuna Europske unije i Državnog proračuna,
-	koji su u likvidaciji ili stečajnom postupku i
-	koji imaju nepodmirenih obveza prema Državnom proračunu i proračunu Osječko-baranjske županije.

Članak 7.

Na Javni poziv za financiranje programskih sadržaja radijskih programa i elektroničkih publikacija od interesa za Osječko-baranjsku županiju mogu se prijaviti regionalni i lokalni nakladnici radija i elektroničkih publikacija koji ispunjavaju sljedeće uvjete:
-	radijski nakladnici upisani u Knjigu pružatelja medijskih usluga radija Agencije za elektroničke medije (AEM) - područje koncesije Osječko-baranjske županije ili područje gradova ili općina na području Osječko-baranjske županije,
-	elektroničke publikacije upisane u Knjigu pružatelja elektroničkih publikacija koje svojim sadržajem nisu proizašle iz tiskanih medija, televizije ili radio postaja, a čije je sjedište na području Osječko-baranjske županije ili koje sadržajem većinom pokrivaju teme s područja Osječko-baranjske županije i njenih gradova i općina i
-	prijavitelj mora biti upisan u odgovarajuću Knjigu pružatelja najmanje šest mjeseci ranije od dana predaje prijave na Javni poziv.

Pravo na dodjelu financijskih sredstava ne mogu ostvariti nakladnici:
-	koji se za prijavljene programske sadržaje financiraju iz sredstava Fonda za poticanje pluralizma i raznovrsnosti elektroničkih medija, proračuna Europske unije i Državnog proračuna,
-	koji su u likvidaciji ili stečajnom postupku i
[bookmark: _Hlk92994265]-	koji imaju nepodmirenih obveza prema Državnom proračunu i proračunu Osječko-baranjske županije.

Članak 8.

Prijavu na Javni poziv za financiranje programskih sadržaja audiovizualnih (televizijskih) programa od interesa za Osječko-baranjsku županiju čini sljedeća dokumentacija:
[bookmark: _Hlk177636969]1.	Obrazac 1 - Podaci o prijaviteljima na javne pozive za financiranje programskih sadržaja audiovizualnih (televizijskih) programa, radijskih programa i elektroničkih publikacija od interesa za Osječko-baranjsku županiju - ispunjen u cijelosti, ovjeren pečatom i potpisom osobe ovlaštene za zastupanje,
1. Obrazac 2 - Podaci o programskim sadržajima koji se prijavljuju na javne pozive za financiranje programskih sadržaja audiovizualnih (televizijskih) programa, radijskih programa i elektroničkih publikacija od interesa za Osječko-baranjsku županiju - ispunjen u cijelosti, ovjeren pečatom i potpisom osobe ovlaštene za zastupanje,
1. Obrazac 3 - Izjava - ispunjen u cijelosti, ovjeren pečatom i potpisom ovlaštene osobe za zastupanje,
1. Ovjereni izvadak iz Upisnika medijskih usluga koji se vodi pri Vijeću za elektroničke medije,
1. Potvrda nadležne porezne uprave o nepostojanju duga,
1. Broj pratitelja na društvenim mrežama i
1. [bookmark: _Hlk179968799]Podaci o gledanosti koji se odnose na apsolutni ili relativni broj (postotak) osoba koje gledaju medij ne stariji od 6 mjeseci (treba sadržavati informaciju o udjelu gledanosti određenog medija u odnosu na druge medije na istom području).

Članak 9.

Prijavu na Javni poziv za financiranje programskih sadržaja radijskih programa i elektroničkih publikacija od interesa za Osječko-baranjsku županiju čini sljedeća dokumentacija:
1.	Obrazac 1 - Podaci o prijaviteljima na javne pozive za financiranje programskih sadržaja audiovizualnih (televizijskih) programa, radijskih programa i elektroničkih publikacija od interesa za Osječko-baranjsku županiju - ispunjen u cijelosti, ovjeren pečatom i potpisom osobe ovlaštene za zastupanje,
2. Obrazac 2 - Podaci o programskim sadržajima koji se prijavljuju na javne pozive za financiranje programskih sadržaja audiovizualnih (televizijskih) programa, radijskih programa i elektroničkih publikacija od interesa za Osječko-baranjsku županiju - ispunjen u cijelosti, ovjeren pečatom i potpisom osobe ovlaštene za zastupanje,
3. Obrazac 3 - Izjava - ispunjen u cijelosti, ovjeren pečatom i potpisom ovlaštene osobe za zastupanje,
4. Ovjereni izvadak iz Upisnika medijskih usluga koji se vodi pri Vijeću za elektroničke medije,
5. Potvrda nadležne porezne uprave o nepostojanju duga,
6. Google analytics podaci (samo za elektroničke publikacije),
7. Broj pratitelja na društvenim mrežama (za sve prijavitelje) i
8. Podaci o slušanosti koji se odnose na apsolutni ili relativni broj (postotak) osoba koje slušaju medij ne stariji od 6 mjeseci (treba sadržavati informaciju o udjelu slušanosti određenog medija u odnosu na druge medije na istom području) - (samo za radio postaje).

Članak 10.

Prijave se dostavljaju isključivo na pratećim obrascima iz članka 8. i članka 9. ovoga Pravilnika, koji se objavljuju zajedno s javnim pozivima na internetskoj stranici Županije, koji čine sastavni dio ovoga Pravilnika.

Obrasci se ispunjavaju isključivo pomoću računala.

Regionalni ili lokalni nakladnik televizije odnosno regionalni ili lokalni nakladnik radija ili elektroničke publikacije može na javni poziv prijaviti jedan programski sadržaj.

Članak 11.

Prijave na javne pozive s dokumentacijom navedenom u članku 8. odnosno članku 9. ovoga Pravilnika predaju se u zatvorenoj omotnici poštom preporučeno ili osobno putem pisarnice Županije.

Zaprimljene prijave na javne pozive se ne vraćaju.

Članak 12.

Prijave na javne pozive koje ne budu podnesene u roku utvrđenom člankom 5. stavak 3. ovoga Pravilnika , na način i u obliku opisanom u članku 8. odnosno 9. te člancima 10. i 11. ovoga Pravilnika smatrat će se neprihvatljivima i neće se razmatrati.

Članak 13.

Postupak obrade odnosno razmatranja i vrednovanja prijava podnesenih na javne pozive provodi Povjerenstvo za financiranje programskih sadržaja audiovizualnih (televizijskih) programa, radijskih programa i elektroničkih publikacija od interesa za Osječko-baranjsku županiju (u daljnjem tekstu: Povjerenstvo).
Povjerenstvo čine predsjednik i četiri člana koje imenuje župan.

	Mandat predsjednika i članova Povjerenstva traje četiri godine i vezan je uz trajanje mandata župana.

	Povjerenstvo radi na sjednicama koje saziva predsjednik Povjerenstva te o svom radu vodi zapisnik.

Stručne i administrativno-tehničke poslove za potrebe Povjerenstva obavlja Tajništvo Županije.

Članak 14.

Osnovni kriteriji i ponderi po pojedinom kriteriju temeljem kojih će se vrednovati prijave na Javni poziv za financiranje programskih sadržaja audiovizualnih (televizijskih) programa od interesa za Osječko-baranjsku županiju su:
1. lokalni karakter programskog sadržaja (praćenje događaja na području županije), usmjerenost na potrebe i interese građana Osječko-baranjske županije i uključenost građana u predložene programske sadržaje (ponder 4),
1. kvaliteta, kreativnost, inovativnost i autorski pristup u osmišljavanju programskog sadržaja (ponder 3),
1. dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarnih medija prijavitelja (ponder 2) i
1. doseg objava pojedinog medija i broj pratitelja na društvenim mrežama (ponder 1).

Svaki od navedenih kriterija vrednuje se ocjenom od 0 do 5 i množi se s ponderima iz prethodnoga stavka te je za sve navedene kriterije moguće ostvariti ukupno maksimalno 50 bodova.

Vrijednost ocjene je sljedeća:
· 5 - u potpunosti ispunjava osnovne kriterije
· 4 - u velikoj mjeri ispunjava osnovne kriterije
· 3 - djelomično ispunjava osnovne kriterije
· 2 - u najmanjoj mogućoj mjeri ispunjava osnovne kriterije
· 1 - nedovoljno ispunjava osnovne kriterije
· 0 - ne ispunjava osnovne kriterije. 

Dodatno će se vrednovati programski sadržaji usmjereni na tematske cjeline:
1. ostvarivanje prava građana na javno informiranje,
1. poticanje gospodarskih aktivnosti na području Osječko-baranjske županije,
1. praćenje demografskih mjera i projekata,
1. poticanje poljoprivrednog i ruralnog razvoja na području Osječko-baranjske županije,
1. poticanje turizma, kulturne raznolikosti, umjetnosti i njegovanje baštine Osječko-baranjske županije,
1. razvoj znanosti, odgoja, obrazovanja i sporta,
1. promocija zdravlja i socijalne uključenosti posebice populacije starijih osoba, hrvatskih branitelja, osoba s invaliditetom i osoba s posebnim potrebama,
1. nacionalne manjine u Osječko-baranjskoj županiji,
1. promicanje ravnopravnosti spolova i
1. zaštita okoliša i ljudskog zdravlja.

Usmjerenost programskog sadržaja na svaku pojedinu od deset gore izdvojenih tematskih cjelina vrednuje se s maksimalno 3 boda, a ukoliko je sadržaj usmjeren na više njih svaka se tematska cjelina vrednuje s maksimalno 3 boda i bodovi se zbrajaju te je moguće ukupno ostvariti maksimalno 30 bodova.

Vrijednost boda je sljedeća:
· 3 - u potpunosti se odnosi na prijavljeni programski sadržaj
· 2 - u velikoj mjeri se odnosi na prijavljeni programski sadržaj
· 1 - djelomično se odnosi na prijavljeni programski sadržaj
· 0 - ne odnosi se na prijavljeni programski sadržaj. 

Sveukupni broj ostvarenih bodova čini zbroj bodova ostvarenih vrednovanjem po osnovnim kriterijima i bodova vrednovanih po dodatnim kriterijima odnosno ukupno maksimalno 80 bodova.

Članak 15.

Osnovni kriteriji i ponderi po pojedinom kriteriju temeljem kojih će se vrednovati prijave na Javni poziv za financiranje programskih sadržaja radijskih programa i elektroničkih publikacija od interesa za Osječko-baranjsku županiju su:
1. lokalni karakter programskog sadržaja (praćenje događaja na području županije), usmjerenost na potrebe i interese građana Osječko-baranjske županije i uključenost građana u predložene programske sadržaje (ponder 4),
1. kvaliteta, kreativnost, inovativnost i autorski pristup u osmišljavanju programskog sadržaja (ponder 3),
1. dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarnih medija prijavitelja (ponder 2) i
1. doseg objava pojedinog medija i broj pratitelja na društvenim mrežama (ponder 1).

Svaki od navedenih kriterija vrednuje se ocjenom od 0 do 5 i množi se s ponderima iz prethodnoga stavka te je za sve navedene kriterije moguće ostvariti ukupno maksimalno 50 bodova.

Vrijednost ocjene je sljedeća:
· 5 - u potpunosti ispunjava osnovne kriterije
· 4 - u velikoj mjeri ispunjava osnovne kriterije
· 3 - djelomično ispunjava osnovne kriterije
· 2 - u najmanjoj mogućoj mjeri ispunjava osnovne kriterije
· 1 - nedovoljno ispunjava osnovne kriterije
· 0 - ne ispunjava osnovne kriterije. 

[bookmark: _Hlk91571114]Dodatno će se vrednovati programski sadržaji usmjereni na tematske cjeline:
1. ostvarivanje prava građana na javno informiranje,
1. poticanje gospodarskih aktivnosti na području Osječko-baranjske županije,
1. praćenje demografskih mjera i projekata,
1. poticanje poljoprivrednog i ruralnog razvoja na području Osječko-baranjske županije,
1. poticanje turizma, kulturne raznolikosti, umjetnosti i njegovanje baštine Osječko-baranjske županije,
1. razvoj znanosti, odgoja, obrazovanja i sporta,
1. promocija zdravlja i socijalne uključenosti posebice populacije starijih osoba, hrvatskih branitelja, osoba s invaliditetom i osoba s posebnim potrebama,
1. nacionalne manjine u Osječko-baranjskoj županiji,
1. promicanje ravnopravnosti spolova i
1. zaštita okoliša i ljudskog zdravlja.

Usmjerenost programskog sadržaja na svaku pojedinu od deset gore izdvojenih tematskih cjelina vrednuje se s maksimalno 3 boda, a ukoliko je sadržaj usmjeren na više njih svaka se tematska cjelina vrednuje s maksimalno 3 boda i bodovi se zbrajaju te je moguće ukupno ostvariti maksimalno 30 bodova.

Vrijednost boda je sljedeća:
· 3 - u potpunosti se odnosi na prijavljeni programski sadržaj
· 2 - u velikoj mjeri se odnosi na prijavljeni programski sadržaj
· 1 - djelomično se odnosi na prijavljeni programski sadržaj
· 0 - ne odnosi se na prijavljeni programski sadržaj. 

Sveukupni broj ostvarenih bodova čini zbroj bodova ostvarenih vrednovanjem po osnovnim kriterijima i bodova vrednovanih po dodatnim kriterijima odnosno ukupno maksimalno 80 bodova.

Članak 16.

Rješenja o dodjeli financijskih sredstava donosi župan na prijedlog Povjerenstva, a sukladno ostvarenim bodovima i osiguranim proračunskim sredstvima te planu dodjele potpora iz proračuna Osječko-baranjske županije za pojedinu proračunsku godinu.

Članak 17.

Prijavitelji imaju pravo na prigovor na rješenje o dodjeli financijskih sredstava u roku od 8 (osam) dana od dana objave rješenja o dodjeli financijskih sredstava na internetskoj stranici Županije. 

O prigovoru odlučuje župan u roku od 15 dana od dana zaprimanja prigovora.

Članak 18.

Prijavitelji kojima se odobre financijska sredstva sklopit će sa Županijom ugovor o financiranju programskih sadržaja kojim će se regulirati međusobna prava i obveze. 

Članak 19.

Županija će programske sadržaje financirati u ukupnom iznosu utvrđenom rješenjem iz članka 16. ovoga Pravilnika na temelju ispostavljenih mjesečnih računa.

Uz račune iz prethodnog stavka obvezno se prilažu izvješća o emitiranim emisijama odnosno programskim sadržajima u mjesecu na koji se ispostavljeni račun odnosi.

Članak 20.

	Ovaj Pravilnik stupa na snagu osmog dana od dana objave u "Županijskom glasniku".


KLASA: 
URBROJ:



	PREDSJEDNICA
	Ivana Bagarić



[bookmark: _Hlk92397267]Obrazac 1 - Podaci o prijaviteljima na javne pozive za financiranje programskih sadržaja audiovizualnih (televizijskih) programa, radijskih programa i elektroničkih publikacija od interesa za Osječko-baranjsku županiju u 20__. godini

	1. Naziv prijavitelja (puni naziv)
 


	2. Adresa sjedišta (ulica i kućni broj, mjesto i poštanski broj)



	3. Osoba ovlaštena za zastupanje (ime, prezime i funkcija)



	4. Kontakt osoba (ime, prezime i funkcija)



	5. Broj telefona/mobitela kontakt osobe



	6. Adresa e - pošte kontakt osobe



	7. Mrežna stranica



	8. Kratak opis elektroničkog medija - radijskog programa, elektroničke publikacije ili audiovizualnog (televizijskog) programa (koncesija, uređivačka politika, ciljana publika)













	9. Godina osnutka, broj upisa u evidenciju Agencije za elektroničke medije



	10. OIB



	11. IBAN



	12. Broj zaposlenih ( stalni radni odnos, vanjski suradnici)



	Dokumentacija o gledanosti, slušanost, dosegu objava: 



	Napomena



	[bookmark: Tekst27]Mjesto i datum:




	         MP
	Ime i prezime osobe ovlaštene za zastupanje:

                

	
	



				       (potpis)



Obrazac 2 -  Podaci o programskim sadržajima koji se prijavljuju na javne pozive za financiranje programskih sadržaja audiovizualnih (televizijskih) programa, radijskih programa i elektroničkih publikacija od interesa za Osječko-baranjsku županiju u 20__. godini

	Naziv programskog sadržaja

                                                                                             

	Opis programskog sadržaja (detaljan opis programskog sadržaja za koji se traži financiranje, broj emisija/programskih sadržaja kroz godinu, dinamika emitiranja, sinopsis jedne "pilot" emisije s trajanjem, predloženim vremenom emitiranja u programu radijske ili televizijske kuće, dinamikom objava u elektroničkim publikacijama/portalima i dinamikom dodatnih objava prilagođenih programskih sadržaja na društvenim mrežama prijavitelja na Javni poziv). 






 

	Voditelj projekta (ime, prezime, funkcija, kontakt adresa, broj telefona/mobitela, adresa e-pošte)

	Broj osoba koje rade na proizvodnji i emitiranju/objavljivanju programa i kratki opis njihovih radnih zadataka 




	Cijena proizvodnje i emitiranja/objavljivana programskog sadržaja sa specifikacijom troškova


	Napomena



	Mjesto i datum:




	      MP
	Ime i prezime osobe ovlaštene za zastupanje:                

	
	


	
	



                                                            (potpis)


Obrazac 3 - IZJAVA

Kojom ja,

(ime i prezime, OIB)
kao ovlaštena osoba za zastupanje

(naziv i sjedište prijavitelja, OIB)

(naziv programskog sadržaja)
pod kaznenom i materijalnom odgovornošću izjavljujem:
· da nije pokrenut stečajni postupak, da se prijavitelj ne nalazi u postupku  likvidacije (ili  sličnom postupku prema nacionalnom zakonodavstvu zemlje sjedišta gospodarskog subjekta)
· da prijavitelj nije u postupku obustavljanja poslovne djelatnosti ili da je nije već obustavio
· da prijavitelj nema nepodmirena dugovanja prema državnom proračunu i Osječko-baranjskoj županiji
· da prijavljeni programski sadržaj nije financiran iz sredstava Fonda za poticanje i pluralizam elektroničkih medija, proračuna Europske unije, državnog proračuna,
a istinitost, točnost i potpunost svih navedenih podataka potvrđujem svojim pečatom i potpisom ovlaštene osobe.

	Mjesto i datum:
	
	MP
	

	
	
	
	Ime i prezime 



(potpis)




2

